Publication: Magyar Közlöny
Issue: MK-2002-100 (Year: 2002, Number: 100)
Era: 1990-2004
Section: 1994. évi XXXIV. törvény (a továbbiakban: Rtv.) 42. §
Paragraph Index: 646

(1) bekezdésével.] Mindezek alapján úgy ítéljük meg, hogy alapos alkotmányossági vizsgálatot igényel, hogy a megfigyelésrõl és a felvételek rögzítésérõl rendelkezõ szabályok mennyiben korlátoznak alapvetõ jogokat, a jogkorlátozás alkotmányosan legitim célt szolgál-e, és arra kényszerítõ szükség van-e. II. A megfigyelés mint az információs hatalomgyakorlás eszköze A személy-, vagyon- és közbiztonsági célból alkalmazott videokamerás megfigyelés mára hatalmas iparággá fejlõdött. Számos demokratikus államban, például az Egyesült Államokban és az Egyesült Királyságban részben a költségvetés finanszírozza a megfigyelõ, rögzítõ és adategyeztetõ rendszerek további fejlesztését. A rendõrség által mûködtetett közterület-figyelõ kamerák egész városrészeket behálóznak, a bevásárlóközpontok kamerái nemcsak a vagyonvédelem, hanem a vásárlókör kiválasztásában is szerepet játszanak, a munkahelyi kamerák nemcsak a munkavállalók teljesítményének hatékonyságát kívánják növelni, hanem a munkavégzés szabályainak való állandó megfelelést is. A mindennapok során azzal a vélelemmel kell élnünk, hogy a zárt láncú kamerás megfigyelés robbanásszerû elterjedésével a társadalmi érintkezés szinte minden helyszínén megfigyel egy sokszor láthatatlan szem. A kamerával történõ megfigyelés a jogszabályok és más normák érvényesítésének költségkímélõ eszköze. Ennek azonban az az ára, hogy olyan emberek is megfigyelés alá kerülnek, akik a megfigyelés legitimáló céljával (pl. személy- és közbiztonság) és a megfigyelt eseménnyel, tevékenységgel semmiféle kapcsolatban nem állnak. Emellett a megszerzett információkból következtetést lehet levonni a megfigyeltek magánszférájára, ahol a megfigyelõnek — kevés kivételtõl eltekintve — már semmi keresnivalója sincs. A kamerás megfigyelés esetleg hatékony lehet, ám biztosan veszélyes, mert totális kontrollt jelenít meg. Michel Foucault — a Jeremy Bentham Panopticon címû mûvében leírt „mindent látó” börtönmodell nyomán —, a megfigyelés társadalmi ellenõrzésben játszott szerepét vizsgálva arra a megállapításra jut, hogy a börtönökben szokásosan alkalmazott megfigyelés más társadalmi intézményekben is megjelent: így a kórházakban, iskolákban, munkahelyeken. Foucault számára a panoptikus megfigyelés a hatalomgyakorlás mint ellenõrzés új formáját jelenítette meg, amely nem feltételezi a fizikai kényszer alkalmazását és a fizikai jelenlétet. Ez a hatalom tehát nem elsõsorban fizikai hatalmat jelent, hanem az emberi tudat feletti hatalmat: a megfigyeltség tudatán keresztül a normák betartására való ösztönzést. A hatalomgyakorlás automatikus mûködését Foucault szerint a megfigyelés folyamatos jellege és annak tudata biztosítja. (Michel Foucault: Felügyelet és büntetés. A börtön története. Gondolat, Bp., 1990.) A megfigyelés felügyeleti — normaszegés esetén azonnali beavatkozási, intézkedési — lehetõséget biztosít a megfigyelõk számára, egyúttal arra készteti a megfigyelteket, hogy a megfigyelõk által elõírt normák szerint viselkedjenek (pl. a munkahelyi megfigyelés). Számunkra ebbõl az következik, hogy a megfigyelés biztosította azonnali szankcionálás lehetõsége közvetetten alkalmas a többség által nem támogatott magatartás kizárására is. A XX. század végére az ellenõrzés e formája elterjedtté vált mind a közszférában, mind az üzleti szférában. A szinte folyamatos megfigyelés átértelmezi a magánszféra határait is. Követhetõvé válik, hogyan és kivel töltjük szabadidõnket; kivel, mikor, mit beszélünk meg; milyen újságot olvasunk, illetve milyen egyéb szokásaink vannak. A technikai vívmányokkal való visszaélés veszélye nemcsak az állam oldaláról fenyeget, a versenyszféra cselekvési hatékonyságot növelõ eszközként alkalmazza a kamerával történõ megfigyelést. 2002/100. szám III. Kamerás megfigyelés a sportrendezvényeken

Source: https://magyarkozlony.hu/hivatalos-lapok/01e5f1f70500f72741e186bbc18c49d694669619/dokumentumok/1a466d6d173a31fe9e4827139632f9d8f281a23f/letoltes